หมูตุ๋นน้ำตก-น้ำซุปรสนิ่มๆเข้มข้น ราคาแสนประหยัด 20฿ - จัดให้ 4.5 เลยค่ะ

ก๋วยเตี๋ยวกาญจนา เป็นร้านก๋วยเตี๋ยวหมูตุ๋นเครื่องยาจีนที่เปิดมากว่า 20 ปี  คนที่มาทานเหมือนเป็นคนย่านนี้ ตั้งอยู่แถวท่าน้ำปากเกร็ดก่อนจะข้ามไปเกาะเกร็ด อยู่ฝั่งขา ถนนแจ้งวัฒนะมุ่งเข้าท่าน้ำ ร้านจะตั้งอยู่ตึกแถวริมถนนฝั่งซ้ายก่อนยูเทรินสุดท้ายที่จะกลับรถเขาเข้าหรือ ตึกแถวล็อกสุดท้ายก่อนถึง หอนาฬิกา (ท่าน้ำ) 

ที่จอดรถของร้านไม่มีนะค่ะ แต่สามารถใช้ที่จอดรถใต้สะพานได้ค่ะ ซึ่งสามารถจอดได้ตั้งแต่ 500 เมตรก่อนถึงท่าน้ำ ซึ่งยิ่งใกล้ท่าน้ำยิ่งคนเยอะที่จอดไม่ค่อยมี ค่าบริการ ชมแรกและสอง 5 บาท ชมต่อไป 10 บาท อยากจอดใกล้ร้านก็มาเสี่ยงดวงเอาค่ะ

ร้านนี้เน้นขายก๋วยเตี๋ยวหมู ไม่ว่าจะเป็น หมูตุ๋น เย็นตาโฟ หมูต้มยำ ในราคามิตรภาพ 20 บาท (เทียบปริมาณนี่โอเคนะค้ะ) ผู้หญิง 1 จานก็อิ่มได้ 

ก๋วยเตี๋ยวหมู (20฿) (แนะนำค่ะ) น้ำซุปหมู เป็นน้ำตุ๋นยาจีน รสชาตินุ่มลิ้น (ไม่เผ็ดร้อนแซ่บๆเหมือนก๋วยเตี๋ยวเรือนะค่ะ) เวลาสั่งแห้งสู้ไม่ได้ มี สด ตุ๋น ตับ หัวใจ ลูกชิ้น - แนะนำว่า ตับ หัวใจ อร่อยมาก เพราะร้านนี้ลวกใหม่ๆค่ะ จะนิ่มมาก ไม่ได้ลงกไว้ก่อน อีกอย่างที่อร่อยคือ หมูตุ๋น (แต่วันนี้หมด...เสียดายมากก) ลูกชิ้นธรรมดาค่ะแป้งไม่มาก เส้นเล็กเหนียวนุ่มค่ะ

สามารถสั่งเป็นน้ำตกได้น่ะค่ะ น้ำซุปยิ่งอร่อยกว่าเดิม น้ำซุปเข้มข้น ร้านนี้จะใส่กากหมูเจียวววด้วย ที่ขาดไม่ได้ ชิ้นเป็นคำๆมากไม่ใช่เศษ กากหมู 

หากมาย่านนี้แนะนำเลยค่ะ ทานเสร็จแล้วสามารถเดินตัดทางหลังหอนาฬิกาเข้าตลาดแล้วข้ามเรือไปเกาะเกร็ดได้ค่ะ นั่งเรืองฝั่งตลาดคนน้อยค่ะ ได้ล่องแม่น้ำยาวกว่าไปลง ข้างเจดีย์ วิวสวยกว่าขึ้นจากที่หน้าวัดที่นิยมคนเข้าไปจอด(เหมือนจะถูกกว่าด้วย) ..เส้นทางนี้มีพี่ใจดีซึ่งเป็นคนแถวนี้ นั่งทางก๋วยเตี๋ยวด้วยกัน เพราะไม่มีที่ แนะนำคะ

บริการพนักงานน่ารักค้ะ เป็นกันเองพยายามจัดที่ให้ลูกค้าแบ่งๆกันนั่งเมื่อคนเต็มๆ